Brașoveanul care a scris cu creta pe asfalt mesaje anti-grațiere și anti-PSD în iulie a primit azi, de ziua lui, amendă de la Poliția Locala

Valentin Toader, brașoveanul care în data de 17 iulie a scris cu creta pe asfalt mai multe mesaje anti-OUG privind grațierea și anti-PSD, fără a folosi însă vreo expresie vulgară, a postat pe Facebook procesul-verbal prin care Poliția Locală îl anunță, chiar de ziua lui, că l-a amendat cu 500 de lei. Poliția locală învocă în procesu-verbal o hotărâre de Consiliu Local, care prevede că ”e interzisă: lipirea, scrierea sau expunerea de afișe sau anunțuri în alte locuri decât panourile speciale de afișaj”. Valentin Toader a declarat pentru G4Media.ro că a fost legitimat de polițiști în noaptea scrierii mesajelor și că le-a explicat acestora că ”e o forma de protest spontan legat de ceea ce se vehicula în media”.

Toader a anunțat pe Facebook că va contesta amenda în instanță.

”Dacă până azi am crezut că Poliția Locală doar duce lipsă de personal, după întâlnirea cu polițiștii locali în 17 Iulie (întâmplare demnă de un episod din Las Fierbinți, o voi povești mai târziu) și PV-ul primit astăzi pot spune doar că Poliția Locală Brașov duce în primul rând lipsă de competență și profesionalism. Abia aștept să îi întâlnesc în instanță. PV-ul conține o serie de informații false, eronate.. deh..#incompetența

aaa… și să nu uit: azi ne vedem pe stradă, la protest!”, scrie Toader pe Facebook.

Vezi aici mesajele scrise pe asfalt in 17 iuilie